

# Event Details

- **Event Name**: Vesterbro Beat Dage 2026
- **Event Start and End Date**: Fri, 27 Mar, 2026 at 06:00 pm – Sat, 28 Mar, 2026 at 11:45 pm (+01:00)
- **Event Description**: Råhuset kickstarter festivalsæson 2026! Igen i år præsenterer Colossal og Råhuset to dage med håndspillet og retro-klingende musik på to scener.

Vesterbro Beat Dage 2026 

Når foråret rammer København, forvandles Onkel Dannys Plads til en pulserende musikalsk mikstur. Vesterbro Beat Dage hylder musikkens evne til at samle og forandre, når fortidens beat-ånd møder lyden af 2026.

Over to dage fyldes Råhuset og Forsamlingshuset med omkring 16 bands fordelt på to scener. Publikum kan glæde sig til et tæt og varieret program med artister inden for – men ikke begrænset til – psych, folk og rock. Her møder retrovibes den moderne undergrund i et levende mix af autenticitet, energi og kærlighed til musikken.

Alle navne er nu offentliggjort, så sæt kryds i kalenderen den 27. og 28. marts 2026, hvor Vesterbro bliver centrum for vores stadigt unge musikfestivaltradition. Den endelige tidsplan offentliggøres op til festivalen.

Vesterbro Beat Dage præsenteres i samarbejde med Colossal.


Program fredag:

LYDSYN (DK)

LYDSYN er en tight spillende rocktrio, dedikeret til en ren analog lydoplevelse, fri for backing tracks, klik, samples, auto-tune, og “alt det andet pis,” som de selv udtrykker det. Power trioen - som har spillet alt fra Ølluminati, Copenhell og ThyLejr Festival til Store Vega og Pumpehuset - består af Uffe Lorenzen (Baby Woodrose, Spids Nøgenhat) på guitar og vokal, Palle Demant (Hjortene/The Sledge) på bas, og Jens Eyde på trommer. 
https://www.facebook.com/lydsyn


Decorate Decorate (DK)

Efter 15 års dvale er postpunkbandet Decorate Decorate tilbage med ny musik. Med singlerne A SUN og SURFACE TENSION varsler de albummet CLEAN. Bandet slog igennem i 2007 med deres symfoniske postpunk og spillede bl.a. Roskilde Festival, før karrieren brat sluttede. En udsolgt reunionkoncert på Loppen genantændte gnisten, og nu har bandet – i samarbejde med producer Brian Batz – indspillet deres kommende album i Grapehouse Studio.
https://www.facebook.com/decoratedecoratedk


Mantis (UK)

Wales-baserede Mantis forener tosprogede tekster, spoken word, spaghettiwestern og hjemstavns-folk i deres psykedeliske rockunivers. Deres dynamisk og filmiske musik er formet af - og afspejler - det vidtstrakte landskab, der omgiver dem. Mantis er kendt som et hypnotisk liveband, der med grænsebrydende og omsluttende koncerter har ladet deres lyd give genlyd i hele Wales – og langt ud over landets grænser. 
https://www.facebook.com/p/Mantis-100082290872117/


The Great Park (UK)

Bag kunstnernavnet The Great Park finder man den engelske sangskriver Stephen Burch. Hans fortællende sange er præget af både irske landskaber og Berlins gader. Temaerne kredser om rejser, forfølgelse og søgen efter et hjem. Burch har turneret bredt i Europa, udgivet over 30 album på sit eget label Woodland Recordings og bidraget med musik til film og teater. Han holder af rum med ekko, togrejser, sporvogne og piger på cykler.
https://www.instagram.com/thegreatpark


Rome Is Not a Town (SE)

Rome Is Not A Town fra Göteborg debuterede i 2015 med singlen Stupid og har siden udgivet flere EP’er samt debutalbummet It’s a Dare (2017), der cementerede dem som en af de mest markante stemmer på den svenske indierockscene. Live eksploderer musikken og river publikum med fra første tone. Med en kraftfuld, magnetisk energi overtager bandet rummet og slipper det ikke igen. Det nye album Echoes of Love (2026) markerer et tydeligt og selvsikkert skridt fremad: stadig intenst og kompromisløst som altid, men nu med en skarpere kant og en større alvor.
https://www.facebook.com/romeisnotatown


The Riven (SE)

Den højtflyvende powerrock-kvintet The Riven fra Stockholm trækker deres musikalske inspiration fra et bredt spektrum af rock- og hardrock-genrer. Med tekster, der spænder fra hverdagens temaer til fantasifulde fortællinger, og en lyd, der leder tankerne tilbage til slut-70’erne og start-80’ernes hardrock, har bandet skabt deres egen vej – på deres egne præmisser. 

Gruppen har for nylig udgivet deres tredje studiealbum “Visions of Tomorrow” via Dying Victims Records og er nu klar til at tage albummet med ud på landevejen i 2025 og 2026. 
https://www.facebook.com/TheRivenMusic


Ti Nu Stille (DK)

I Thomas Stardust Leth Rasmussens tekster mødes et kor af stemmer, der kævler indbyrdes om alt – fra hverdagens frustrerende bagateller til livets største eksistentielle spørgsmål. Live fabulerer han over teksterne med lige dele desperation og humor. Mens Kim Bülow Bonfils skaber et rum af elektroniske lyde omkring ordene. Sammen gennemtrawler de hele det menneskelige følelsesregister – fra det urkomiske til det hjerteskærende. Du har med garanti aldrig hørt noget lignende!
https://www.facebook.com/tinustille


The Courettes (DK/BR)

Den dansk-brasilianske garage-duo The Courettes er kendt for deres eksplosive liveoptrædener og retrofuturistiske stil. Bandet består af Flavia Couri (vokal, guitar) og Martin Couri (trommer, vokal), og deres musik kombinerer den rå ånd fra 1960’ernes garagerock med slagkraften og energien fra tidlig punk. Glæd dig til en elektrisk blanding af fuzz-forvrængede guitarer, hamrende trommer, girlgroup-harmonier og en “Wall of Sound”-produktion, der hylder fortiden, men samtidig emmer af modernitet.
https://www.facebook.com/courettes/



Program lørdag:

DØDSEGO (NO)

DØDSEGO er lyden af kaos og kontrol i harmoni. Med en dynamisk blanding af progrock, psykedelika og punk, inspireret af bands som Motorpsycho, King Gizzard &amp; the Lizard Wizard og Pink Floyd, skaber det syvhovedede Osloband en sonisk verden, der udfordrer sanserne. Med drivende rytmer, svævende fuzzguitarer og en saxofonist, der tilfører både galskab og dybde, opstår et lydbillede, der er lige så uforudsigeligt, som det er fortryllende.
https://www.facebook.com/dodsegoband


NATSKYGGE (DK)

NATSKYGGE har i Juni 2025 udsendt Echo Dreams (chapter 1), bestående af tre numre, og der er meget mere på vej! Den samlede udgivelse udsendes i 2026. Echo Dreams bliver dermed det tredje album fra bandet, som er tilknyttet pladeselskabet Kozmik Artifactz. NATSKYGGE blev til i Esbjerg i 2018, hvorefter debutpladen udkom i 2020. NATSKYGGE har efter mange timer i øvelokalet konsolideret sig som en trio. De nye numre er selvfølgelig og sædvanligvis optaget live i studiet, denne gang hos L2Recording ved Peter Østergaard, (GRUSOM, De Forbandede). 
https://www.facebook.com/natskygge.band


Skyjoggers (FI) 

Skyjoggers er en space rock-trio fra Tampere i Findland, der blander stoner- og progressiv rock med psykedelika og skaber en unik, moderne lyd. Siden 2017 har de udgivet fire albums og opbygget et ry for energiske liveoptrædener. Efter deres seneste album 37 Steps ’til Sunlight turnerede de Europa i 2023 og har spillet på Finlands største psykedeliske festivaler samt som support for Ufomammut.
https://www.facebook.com/Skyjoggers


Suzan Köcher’s Suprafon (DE)

Suzan Köcher’s Suprafon blander psykedelika, dream pop, krautrock, disco, 60’er-referencer og filmisk americana til et hypnotisk univers, der har bragt dem på bl.a. SXSW og WDR Rockpalast. Det nye album In These Dying Times (2024) spejler en verden i uro og kredser om sårbarhed, styrke, frygt og selvopdagelse. Et modent, drømmende og dybt personligt værk fra en kunstner, der tør vise sine revner.
https://www.facebook.com/suzankoecher


The Foreign Resort (DK)

Den københavnske trio leverer en eksplosiv blanding af post-punk og mørk new wave, hvor rumklangsfyldte guitarer, energisk bas og kraftfulde trommer møder intense vokaler. Råt, atmosfærisk og dragende. Bandet har spillet over 600 koncerter på både europæiske og nordamerikanske scener, inkl. festivaler som SXSW, Iceland Airwaves og Wave Gotik Treffen, og har delt scene med bl.a. Cold Cave, The Soft Moon og Slowdive.
https://www.facebook.com/theforeignresort


The Tremolo Beer Gut (DK)

Glæd jer til det sorte får på den internationale surf rock scene! Efter mere end 25 år og over 1000 shows over hele verden fordelt mellem bandets medlemmer er The Tremolo Beer Gut stadig højaktuelle. I år udkommer deres niende album med arbejdstitlen “Ask Not What The Tremolo Beer Gut Can Do For You …”, som byder på bandets signaturlyd - en hårdtslående, erotisk, mørk og cinematisk surf rock. 
https://www.facebook.com/thetremolobeergut


Nepal Death (SE)

Nepal Death er et svensk psykedelisk rockkollektiv, der bevæger sig i krydsfeltet mellem krautrockens gentagende drive og tung, mørk 70’er-psych. De er inspireret af The Hippie Trail, Kathmandu 1972 og mødet mellem spirituel søgen og rå kraft - og deres koncerter er som et rituelt fællesskab drevet af trance, repetitive strukturer og ekstase. Det er fysisk, intenst og kompromisløst. Et sted mellem koncert og ceremoni. Forvent distortion, sved og hengivelse.
https://www.facebook.com/nepaldeath


Sårbar (DK)

Den københavnske rockkvintet Sårbar spiller mørk, melodisk rock med masser af distortion, larm og feedback. Det er dog aldrig på bekostning af sangen, og omkvædet er altid til at få øre på. Teksterne er på modersmålet og omhandler typisk tilværelsens mange tvivlsomme skygger. Sårbar er ingen dans på roser, men man kan sagtens danse til deres musik alligevel.
https://www.facebook.com/saarbarpostpunk


Billetinfo
Vi sælger kun dagsbilletter.
Dagsbillet: 200kr. (+ gebyr)
Køb af billet i døren (hvis der ikke er udsolgt i forsalg): 280kr.

Fredag åbner dørene kl. 17:30 og musikken starter kl. 18:00
Lørdag åbner dørene kl. 17:00 og musikken starter kl. 17:30
- **Event URL**: https://allevents.in/copenhagen/vesterbro-beat-dage-2026/200029105221224
- **Event Categories**: entertainment, music, festivals, concerts, parties, trips-adventures, dog, spoken-word
- **Interested Audience**: 
  - total_interested_count: 739

## Ticket Details

- **Ticket URL**: https://billetto.dk/e/vesterbro-beat-dage-2026-billetter-1689785?bref=eyJzIjoib3JnYW5pc2VyIiwibSI6InNoYXJlIiwiYyI6Im1hbmFnZV92aXNpdCIsImNvIjoiMSIsInQiOjE3NjE2NDY5Mjl9&utm_source=AllEvents.in&utm_medium=event-discovery-platform&utm_campaign=copenhagen+-events

## Event venue details

- **city**: Copenhagen 
- **state**: SK
- **country**: Denmark
- **location**: Onkel Dannys Plads 7, 1711 Copenhagen, Denmark
- **lat**: 55.66979
- **long**: 12.56032
- **full address**: Onkel Dannys Plads 7, 1711 Copenhagen, Denmark, Onkel Dannys Plads 7, 1711 København V, Danmark, Copenhagen , Denmark

## Event Organizer details

- **affiliate_id**: 2
- **organizer**: Råhuset (https://allevents.in/org/råhuset/831428)

## Event gallery

- **Alt text**: banner
  - **Image URL**: https://cdn-az.allevents.in/events6/banners/17acad5bcb21bc4ecbc236d6d92c2507465341d2fd2afb2158f389f03183dfe9-rimg-w1200-h628-dc030303-gmir?v=1773906358
- **Alt text**: thumbnail
  - **Image URL**: https://cdn-az.allevents.in/events6/banners/bd0d29481b1e269a7954d33462711552be073f9b153d79d5408567eccf08879f-rimg-w300-h300-dc030303-gmir?v=1773906358

## FAQs

- **Q**: When is the event happening?
  - **A:** Fri, 27 Mar, 2026 at 06:00 pm (+01:00)
- **Q**: Where is the event happening?
  - **A:** Onkel Dannys Plads 7, 1711 Copenhagen, Denmark, Onkel Dannys Plads 7, 1711 København V, Danmark, Copenhagen , Denmark
- **Q**: Who is organizing the event?
  - **A:** Råhuset
- **Q**: What type of event is this?
  - **A:** entertainment, music, festivals, concerts, parties, trips-adventures, dog, spoken-word
- **Q**: Where can I find ticket details about Vesterbro Beat Dage 2026 ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Vesterbro Beat Dage 2026",
        "image": "https://cdn-az.allevents.in/events6/banners/17acad5bcb21bc4ecbc236d6d92c2507465341d2fd2afb2158f389f03183dfe9-rimg-w1200-h628-dc030303-gmir?v=1773906358",
        "startDate": "2026-03-27T18:00:00+01:00",
        "endDate": "2026-03-28T23:45:00+01:00",
        "url": "https://allevents.in/copenhagen/vesterbro-beat-dage-2026/200029105221224",
        "eventStatus": "https://schema.org/EventScheduled",
        "location": {
            "@type": "Place",
            "name": "Onkel Dannys Plads 7, 1711 Copenhagen, Denmark",
            "address": {
                "@type": "PostalAddress",
                "streetAddress": "Onkel Dannys Plads 7, 1711 København V, Danmark",
                "addressLocality": "Copenhagen ",
                "addressRegion": "SK",
                "addressCountry": "DK"
            },
            "geo": {
                "@type": "GeoCoordinates",
                "latitude": "55.66979",
                "longitude": "12.56032"
            }
        },
        "eventAttendanceMode": "https://schema.org/OfflineEventAttendanceMode",
        "description": "Råhuset kickstarter festivalsæson 2026! Igen i år præsenterer Colossal og Råhuset to dage med håndspillet og retro-klingende musik på to scener.\n\nVesterbro Beat Dage 2026 \n\nNår foråret rammer København, forvandles Onkel Dannys Plads til en pulserende musikalsk mikstur. Vesterbro Beat Dage hylder mus",
        "organizer": [
            {
                "@type": "Organization",
                "name": "Rhuset",
                "url": "https://allevents.in/org/råhuset/831428",
                "description": "Råhuset har siden 2010 fungeret som et spillested for Københavns musikalske undergrund. Vi afholder mere end 150 koncerter om året. "
            }
        ]
    }
]
```